Obe strany sa vzájomne dohodli na ukončení kontraktu.
Tridsaťročný hokejista začal v Slovane v lete svoju druhú sezónu. Tú vlaňajšiu mu dvakrát prerušilo dlhodobé zranenie v hornej časti tela, ktoré mu dovolilo nastúpiť len na 13 súťažných zápasov v KHL.
V aktuálnom ročníku nastúpil Radek Smoleňák na 24 duelov, v ktorých si pripísal päť gólov a štrnásť asistencií. Po zmene na poste hlavného trénera začiatkom októbra už český útočník dostával menej príležitostí a po návrate z nevydareného štvorzápasového tripu v polovici októbra sa už v zostave Slovana neobjavil.
HC SLOVAN Bratislava ďakuje Radkovi Smoleňákovi za jeho služby a v ďalšej kariére mu želá veľa zdravia, šťastia a úspechov.